section_heading: Under the Moonspell, Wolfheart i Irreligious (1995. – 1997.)
paragraph_text: Nakon objave EP-a Under the Moonspell 1994. godine, Moonspell je potpisao ugovor s diskografskom kućom Century Media za objavu šest albuma. Debitantski studijski album sastava, Wolfheart, bio je snimljen u Njemačkoj pod vodstvom producenta Waldemara Sorychte te je bio objavljen 1995. godine, nakon kojeg je uslijedila turneja s grupama Tiamat, Kreator i Testament po Europi. Tijekom turneje, gitarist Mantus napustio je sastav te ga je zamijenio Ricardo Amorim.